Roman Laes

Roman Laes (13. september 1905 Tallinn – 22. juuli 1971  California, USA)"California Death Index, 1940-1997," database, FamilySearch (https://familysearch.org/ark:/61903/1:1:VPK1-SL2 : 26 November 2014), Roman Laes, 22 Sep 1971; Department of Public Health Services, Sacramento. oli Eesti poliitik. Ta oli V Riigikogu liige.

Roman Laes oli kommunistlik poliitik, tööline. 1927. aastal kandideeris ta kohalikel valimistel Harjumaal töölisnimekirjas. 1931. aastal sai temast Tartu töötute juht ning 1932. aasta Riigikogu valimistel valiti ta Pahempoolsete tööliste ja kehvikute  valimisliidu nimekirjast V Riigikogu liikmeks. 

Roman Laes oli koloriitne kuju poliitikas, ta mõisteti 22. märtsil 1933. aastal kordniku peksmise eest kaheks kuuks vangi.Riigikogu liine Roman Laes 2 kuuks vangi., Järva Teataja (1926-1944), nr. 136, 23 november 1933 Veel mõisteti talle joobnud olekus rahurikkumise eest üks nädal aresti ehk 20 krooni trahvi.Valdur Ohmann, EKP hädas provokaatoritega ja õpib tundma oma vaenlast, Tuna 1 / 2019, lk 86–94 

Emigreerus NSV Liitu, kus oli lühikest aega NKVD poolt arreteerituna vahi all, vabastati vahi alt ja kasutas olukorda ja põgenes Lätti.Võitleja 1955, nr. 9, lk. 6 Teise maailmasõja ajal oli Saksa sõjaväes, pataljon Narva koosseisus. 1943. aastal deserteerus ja läks Soome, sealt Lapimaa kaudu Rootsi. 1946. aastal läks Austraaliasse ja sealt 1948. aastal Uus-Meremaa kaudu USA-sse.

 Viited 

Kategooria:V Riigikogu liikmed
Kategooria:Eestlased Ameerika Ühendriikides
Kategooria:Sündinud 1905
Kategooria:Surnud 1971